procesaur/Wiki.mk huggingface dataset:
Водокула (Марибор)

Водокула во Марибор — водокула во Марибор, Словенија. Кулата директно се граничи со реката Драва, и датира од 1555 година. Таа била изградена за да се обезбеди југоисточниот дел на градските ѕидини од правец на реката..
Кон средината на 1500 година, во јужниот дел на Марибор се наоѓале две одбранбени кули, едната била т.н. Еврејска кула а другата т.н. водокула. За првпат оваа кула била споменета во 1529 година. Околу 1555 година, била донесена одлука за проширување на градските ѕидини поради зачестените турски напади.
Во текот на 1960 година, нивото на реката Драва се зглемила. Голем дел од јадрото на стариот град во Марибор требало да биде потопено во езерото, вклучувајќи ја и водокулата, која првично требало да се урива. Сепак тоа не се случило.
Во моментов, кулата служи како продавница во која се служат најдобрите словенечки вина.
Маслиново масло

Маслиново масло — масло добиено од маслинки (''Olea Europaea'') чие дрво културно и традиционално припаѓа на околината на Средоземното Море. Маслинката потекнува од Мала Азија и од таму се шири до сите страни на светот. Вообичаено се користи во готвењето (особено во средоземните држави), козметиката, фармацијата и како гориво за традиционалните кандилата.
Маслиновото масло е значително богато со мононезаситени масти, особено олеинска киселина. Епидемиолошки студии покажуваат дека поголем процент на мононезаситени масти во исхраната е поврзано со намалување на ризикот од коронарна срцева болест.
Особено ценето е т.н. „девствено маслиново масло“.
1 Маслиновото масло во популарната култура
* „Маслиново масло“ (англиски: ''Olive oil'') — песна на британската рок-група Happy Mondays од 1987 година.
Едвард Кенеди

Едвард Мур "Тед" Кенеди ( - ) бил американски сенатор од Масачусетс и член на Демократската партија. Од ноември 1962 до неговата смрт, Кенеди извршил девет мандати во Сенатот. Според времетрањето на неговата сенаторска кариера тој е трет по ред сенатор во историјата на САД. Тој бил најпознат по неговата искреност и ефикасност како сенатор. Долго време бил најистакнатиот член на семејството Кенеди. Тој бил син на Џосеф Кенеди, најмлад брат на претседателот Џон Кенеди и на сенаторот Роберт Кенеди (двајцата жртви на атентати) и татко на конгресменот Патрик Кенеди.
За првпат во Сенатот бил избран во 1962 година за да го пополни испразнетото сенаторско место кое претходно го заземал неговиот брат Џон. Во 1964 бил избран за шестгодишен мандат. Бил избиран уште седум пати потоа сè до неговата смрт. Во 1969, по еден сообраќаен инцидент кој резултирал со смрт на Мери Џо Копешни, Кенеди признал дека е виновен за напуштањето на местото на несреќата, а инцидентот значително ги намалил неговите шанси за некогаш да стане претседател на САД. Неговиот единствен обид за кандидирање на американските претседателски избори во 1980 година резултирал со пораз на конценцијата на Демократската партија од страна на тогаш актуелниот претседател Џими Картер.
Познат бил по своите говорнички вештини, неговите најпознати говори биле во 1968 во пофалба за неговиот брат Роберт и во 1980 на Националната конвенција на Демократската партија. Бил познат и како „лав на Сенатот“ поради неговата долгогодишна работа. Повеќе од 300 предлог закони на Кенеди и на неговиот персонал биле стапиле во сила. Тој бил познат по работата со републиканците и во пронаоѓањето компромиси меѓу сенаторите со различни ставови. Кенеди одиграл важна улога во донесувањето на многу закони, вклучувајќи ги и законите за имиграција, за истражување на рак, за здравствено осигурување, за апартхејдот, за луѓето со посебни потреби, за дискриминација, за СИДА-та, за граѓанските права, за здравствено осигурување, за образованието и за волонтирањето. Во 2000-тите, тој предводел неколку неуспешни иницијативи поврзани со имиграциската политика. Сѐ до неговата смрт, тој продолжил да работи на закони поврзани со здравственото осигурување, што честопати се нагласува дека претставува негово „животно дело“.
Во мај 2008, Кенеди бил дијагностициран со малигнен тумор на мозокот кој ги ограничил неговите појавувања во Сенатот. Починал на 25 август 2009 година, во неговиот дом во Масачусетс.
Турн (замок)

Турн (|Grad Turn, |Thurn) — замок селото Поточе, Општина Преддвор, Словенија. Изградбата за првпат се споменува во 1408 година и веројатно била изградена во средината на 14 век. Во почетокот на 15 век, таа била во сопственост на грофовите на Цеље. Објектот бил значително оштетен во 1439 година, за време на борбите меѓу Хабсбуршката монархија и Грофовија Цеље, и повторно од страна на отоманските Турци во 1473 година.
Со уништувањето на Грофовијата Цеље, замокот станал сопственост на Хабсбуршката монархија. Царот Максимилијан I ја продал на локалниот гроф Јуриј фон Егх, кој бил општински управител на Хабсбуршкиот имот во овој регион, и кој поседувал неколку замоци во регионот. Во 1793 била купена од страна на Мартин Урбанчич, кој исто така бил управител на Брдо. Во 1909, замокот бил купен од страна на Отон фон Детела.
По Втората светска војна, имотот бил конфискуван од страна на комунистичкиот режим во Југославија. Во тој период била користена како касарна за Југословенската народна армија и од 1962 година била претворена во дом за стари лица.
Ана Павлова

Ана Павловна (Матвејевна) Павлова (руски: ''Анна Павловна [Матвеевна] Павлова'') ( - ) била руска балерина од крајот на 19 и почетокот на 20 век.
Таа се смета за еден од најпознатите и најпопуларните класични балетски уметници во историјата и е најстариот забележан главен изведувач на Империјалниот руски балет и Рускиот балет на Серж Дјагилев. Павлова е најпозната по нејзината соло сценска изведба ''Лебед на умирање''. Таа со сопствената компанија ќе стане првата балерина која ќе појде на балетска турнеја низ светот.
По неа е именувана тортата „Павлова“, која претставува пенест десерт. Починала од пневмонија малку пред да наполни 50 години.
Средоземни игри 2009

XVI Средоземни игри се одржаа во Пескара, Италија од 26 јуни до 5 јули 2009. На игрите учествуваа спортисти од 23 земји, кои се натпреварувале во 28 спортови.
1 Земји-учеснички
width=50%
***********************
2 Спортови
width=50%
* Среличарство
* Гимнастика
* Атлетика
* Кошарка
* Одбојка на песок
* Бочање
* Бокс
* Кајак и кану
* Велосипедизам
* Коњички спортови
* Мечување
* Фудбал
* Голф
* Ракомет
* Џудо
* Карате
* Ритмичка гимнастика
* Веслање
* Едрење
* Стрелаштво
* Пливање
* Пинг-понг
* Тенис
* Одбојка
* Ватерполо
* Скијање на вода
* Кревање тегови
* Борење
3 Освојувачи на медали
Табелата е составена според бројот на освоени златни медали. При ист број на златни медали, се зема предвид вкупниот број на сребрени, а потоа и вкупниот број на бронзени медали. При еднаков број на освоени златни, сребрени и бронзени медали, местото е исто за сите земји со ваков резултат, при што во табелата се подредени по азбучен редослед. Овој систем го користи и МОК.
1, (домаќин), 64, 49, 63, 176
2, 48, 53, 39, 140
3, 28, 21, 34, 83
4, 20, 19, 26, 65
5, 19, 14, 31, 64
6, 13, 11, 13, 37
7, 11, 10, 13, 34
8, 9, 13, 13, 35
9, 7, 9, 10, 26
10, 6, 9, 6, 21
11, 5, 12, 11, 28
12, 3, 4, 1, 8
13, 2, 4, 0, 6
14, 2, 3, 12, 17
15, 2, 3, 7, 12
16, 2, 2, 3, 7
17, 1, 3, 2, 6
18, 1, 0, 6, 7
19, 0, 3, 5, 8
20, 0, 1, 0, 1
-, 0, 1, 0, 1
Вкупно 243 244 295 782
Св. Никодим Тисмански

Св. Никодим Тисмански бил Македонец роден околу 1320 година во Прилеп, Македонија, тогаш во Византија. За време на српскиот цар Стефан Душан станал монах во Хилендарскиот манастир. Во шеесеттите години на 14 век се преселил во близина на Кладово, Србија (тогаш во Бугарија).
Нешто подоцна се преселил уште еднаш, овој пат на север од реката Дунав, во Влашка. Тој е родоначалник и еден од основачите на Романската православна црква. Прекарот го добил по манастирот Тисмана, што го основал крај реката со исто име. Досега не се откриени оргиналите или преписи од негови посланија. Индириктни податоци се наоѓаат во два преписа едниот направен во Молдавија во 15 век, другиот зачуван во ракописен зборник од 15 век кој сега се наоѓа во ракописната збирка во црквата свети Никола – Никољац во Биело Поле, Црна Гора. Објавен за светец. Неговата прослава е на 26 декември.
Њу Орлеанс

Њу Орлеанс (|New Orleans, |La Nouvelle-Orléans) е главно американскo пристанише, најголемиот град во Луизијана и центар на градската област Њу Орлеанс.
Њу Орлеанс се наоѓа во југоистокот дел на Луизијана, на реката Мисисипи. Градот се граничи со парохиите Сент Тамани (север), Сент Бернард (исток), Плакмин (југ), и Џеферсон (југ и запад). Езерото Пончартрејн, од што има дел во градот, се наоѓа северно од градот и езерото Бороње се наоѓа на истокот од градот.
Градот е именуван по Филип II Орлеански, Регентот на Франција, и е познат за негово мултикултурализам наследство кујна, архитектура, музика, и својот годишен Марди Гра фестивал.
1 Њу Орлеанс како тема во уметноста и во популарната култура
* „Њуорлеанска инструментална песна бр. 1“ (''New Orleans Instrumental No. 1'') - песна на американската рок-група „Р.Е.М.“ (''R.E.M.'') од 1992 година.
Мотоцикл

Мотоцикл (исто така наречен мотор) — моторно возило со две тркала. Мотоциклите значително се разликуваат во зависност од задачата за кои тие се наменети, како на пример: долги патувања, навигација во густо населен градски сообраќај, спортски и тркачки примени, или употреба за во теренски услови.
Мотоцикли се еден од најповолните форми на моторен транспорт во многу делови на светот, а за голем дел од населението во светот, тие, исто така, се најчест тип на моторно возило. Постојат околу 200 милиони мотори (вклучувајќи мотопеди, скутери и други мотори) кои се во употреба низ целиот свет, просечно околу 33 мотори на 1000 луѓе. Ова се споредува со околу 590 милиони автомобили, или околу 91 за 1000 луѓе.
Поголемиот дел од мотоциклите, т.е., 58%, се во земјите во развој во Азија, додека една третина од автомобилите во светот (195 милиони) се концентрирани во САД и Јапонија. Во Индија и Кина, има вкупно 6 милиони автомобили а 71 милиони мотоцикли.
1 Мотоциклот во популарната култура
* „Мотори“ — песна на босанската рок-група Дивље јагоде од 1982 година.* „Возење мотоцикл“ (англиски: ''Motor Biking'') — песна на британскиот рок-музичар Крис Спединг (''Chris Spedding'') од 1975 година.* „Мотоциклист“ (англиски: ''Motorist'') — песна на американската рок-група Џобокс (''Jawbox'') од 1994 година.
Тиволи (замок)

Тиволи (|Grad Tivoli, (|Schloss Unterthurn, |Grad Pod turnom) — замок кој се наоѓа во градот Љубљана, во Словенија. Палатата се наоѓа северозападно од центарот на градот, во паркот Тиволи. Била изградена во 17 век на урнатините на замок којшто датирал од периодот на ренесансата. Објектот во почетокот бил во сопственост на Језуити,но подоцна бил префрлен на епархијата на Љубљана.
Во средината на 19 век, дворецот бил купен од страна на австрискиот император Франц Јосиф I, кој во 1852 година го дла како подарок за ветеранот на Хабсбуршката монархија, маршал Јосиф Радецки. Тој го реновиран во неокласицистички стил, давајќи му го сегашниот изглед, и го поминал поголемиот дел по неговото пензионирање во него со сопругата Франсиска фон Страсолдо Графенберг. По 1918 година дворецот станал Национален музеј на Словенија.
Балон

Балон е флексибилна кеса за надувување која се полни со вид на гас, како што се хелиум, водород, диазотен оксид или воздух. Современи балони може да се направени од материјали како што се гума, латекс, неопрен, ткаенина или најлон, а раните балони понекогаш биле направени од исушен животински мочен меур. Некои балони се исклучиво декоративни, додека други се употребуваат за специфични цели, како што се уметностите, медицински третман, воената одбрана, или превоз. Релативно ниската цена како и ниската густина на балонот му доведело до широк опсег на апликации во модерниот свет.
1 Балонот како тема во уметноста и во популарната култура
* „Патување со балон“ — песна на македонскиот писател Славко Јаневски.* „Балон“ — расказ на македонската писателка Оливера Николова.* „Мртва природа со балонче“ — песна на полската поетеса Вислава Шимборска.* „Црвениот балон“ (француски: ''Le ballon rouge'') — француски филм од 1956 година, во режија на Албер Ламорис.* „Волшебните балони“ (англиски: ''Magic Baloons'') — песна на македонскиот музичар Бодан Арсовски.* „Црвен балон за мене“ (англиски: ''Red Balloon For Me'') — песна на британскaта рок-група ''Electric Soft Parade'' од 2001 година.* „Пат од балони“ (српски: ''Пут од балона'') — песна на српската рок-група Смак од 1975 година.
Средоземни игри 2005

XV Средоземни игри се одржаа во Алмерија, Шпанија од 24 јуни до 3 јули 2005. На игрите учествуваа 3.214 спортисти (2.134 мажи и 1.080 жени) од 21 земја, кои се натпреварувале во 258 дисциплини во 27 спортови.
1 Маскота
Маскота на игрите беше шареното Индало, што претставува пештерски цртеж, којшто можеби отсликува човек, кој држи лак над неговата глава. индалете, којшто е инспириран од претходната фогура има многу помлад изглед.
2 Зњмји-учснички
*********************
3 Спортови
Ова се спортовите, во окои се натпреваруваа учесниците на овие Средоземните игри:
4 Освојувачи на медали
Табелата е составена според бројот на освоени златни медали. При ист број на златни медали, се зема предвид вкупниот број на сребрени, а потоа и вкупниот број на бронзени медали. При еднаков број на освоени златни, сребрени и бронзени медали, местото е исто за сите земји со ваков резултат, при што во табелата се подредени по азбучен редослед. Овој систем го користи и МОК.
Место, Земја, Злато, Сребро, Бронза, Total
1, 57, 40, 56, 153
2, 56, 51, 46, 153
3, (домаќин), 45, 59, 48, 152
4, 20, 24, 29, 73
5, 15, 10, 18, 43
6, 13, 15, 31, 59
7, 13, 7, 15, 35
8, 10, 8, 17, 35
9, 9, 5, 11, 25
10, 8, 9, 15, 32
11, 5, 10, 11, 26
12, 3, 6, 3, 12
13, 1, 5, 5, 11
14, 1, 4, 2, 7
15, 1, 2, 3, 6
16, 1, 0, 1, 2
17, 0, 2, 4, 6
18, 0, 1, 0, 1
19, 0, 0, 1, 1
Вкупно, 258, 258, 316, 832
A Girl Like Me

''A Girl Like Me'' е вториот студиски албум на Р&Б пејачката Ријана. Тој е објавен од страна на рекорд компанијата ''Def Jam Records'' на 19 април 2006, 24 во Јапонија и на 25 април во Велика Британија и во САД. За производство на албумот Ријана има работено со Ивен Роџерс, Карл Стуркем, ''Stargate'', и ''JR Rotem'', со помош на уметникот Не-Јо, кој го има напишано вториот сингл од албумот. Албумот е комбинација на поп, реге и балади.
Од албумот се реализирани сингловите „SOS“, „Unfaithful“ и „Break It Off“. „SOS“ го постигна првото место на Билборд Хот 100. Албумот достигнува на петтото место на Билборд 200 во Велика Британија. Во САД има добиено Platinum сертификација.
Црква „Св. Никола Геракомија“ - Охрид

Црквата „Св. Никола“ - Геракомија — црква во Охрид, Македонија. Храмот е граден од кршен камен во долните партии, додека горните партии се ѕидани од делкан бигор во варов малтер. Во основа е трикорабна базилика, каде централниот брод е засводен со три слепи куполи, а јужниот и северниот кораб се полуцилиндрично засводени. Сводовите не се ѕидани, туку на дрвена конструкција, на дрвени летви е поставен тенок слој варов малтер над кој е изведен зивопис. Невообичаено и необјасниво е сознанието дека храмот во XIX век, и сè до денешни дни не е целосно живописан. Со сликање на овој храм најверојатно е започнатов во шеесеттите години на XIX век, односно кога Дичо Зографот доаѓа во Охрид. Особено внимание заслужува живописот во сводовите на северниот и на јужниот кораб и трите слепи куполи, бидејќи тоа е дело на најпродуктивниот зограф од XIX век во Македонија, Дичо Крстев од с. Тресонче. Сликаните партии на фреско-декорација во олтарниот простор кои се со послаб квалитет се дело на фрескоживописци од Опеница-Охридско. Внатрешноста на храмот го краси сликан иконостас кој го изработил мајстор и зограв Дичо Зографот во 30 октомври 1862 година.
Еднодневки

Еднодневките (''Ephemeroptera'', од грчки ''ephemeros'' - краткотрајно, ''pteron'' - крило) се ред на надворешнокрилни инсекти чија ларва многу наликува на имагото. Тие поминуваат низ три животни етапи: јајце, ларва и возрасна единка. Еднодневките се единствени меѓу крилатите инсекти по тоа што имаат два возрасни стадиуми. Првиот е наречен субимаго и се создава од последната ларвена генерација, кој најчесто по 24 часа се преслекува во имагото.
1 Животен циклус и начин на живот
Еднодневките се водни инсекти кои живеат во чисти слатки води за време на ларвалниот стадиум. Ларвите се адаптирале за водни средини, од бари па до планински потоци. Повеќето ефемероптерни ларви се хербивори и повеќето видови се присутни во текот на годината токму како ларви. Како незрели инсекти, тие се главна храна за месојадите од нивните заедници, во прв ред рибата пастрмка. Ларвите и возрасните единки се модели за бројни мимикрии.
Ларвите на еднодневките се разликуваат од сите останати инсекти по парните трахеални жабри на грбот на секој од првите седум абдоменални сегменти. Телото завршува со две или три фино сегментирани опашни делови. Усните делови, пак, се многу интересен пример за адаптација за гребење, сечење и раздробување на различните растителни клетки, кои се главната храна за овие инсекти.
Како подадулти, еднодневките ја имаат општата адултна (возрасна) форма, како и бескорисни усни делови (што значи дека како возрасни тие не се хранат). Телото е препокриено со тенок, крзнен и сивкав интегумент. Адултот има видливи крила, светкаво тело и неупотребливи усни делови; машките единки обично имаат екстремно големи очи кои може да се поделени, како и долги предни нозе. Имаго-стадиумот е краток и трае од неколку часа до неколку дена. Кај некои еднодневки, екстремитетите на женката, како и оние на мажјакот (освен предните нозе), се нефункционални, така што целиот свој живот имагото го поминува во лет. Се парат во лет, при што се забележува треперење на опашните делови (церци). Обично се забележуваат во големи роеви.
hu:Tiszavirág
Клима на Нов Зеланд

Климата на Нов Зеланд е главно студена умерена до топла умерена.
1 Време
Метеоролошката служба на Нов Зеланд (MetService), основана како државно претпријатие во 1992, е задолжена за објавување на временска прогноза и официјални предупредувања за временски непогоди.
1.1 Температура
Лето: околу 25 °C
1.2 Тропски циклони
Нов Зеланд го погодува тропски циклон еднаш на осум до девет години. Циклонот Бола бил еден од најзначајните циклони во историјата на земјата, предизвикувајќи огромни штети како вонтропски цилон со неговото поминување преку Нов Зеланд во март 1988 г.
2 Статистика
3 Поврзано
* Географија на Нов Зеланд
* Метеоролошка служба на Нов Зеланд
* Промена на климата во Нов Зеланд
Список на главни градови во Океанија

Ова е список на главни градови во Океанија. Во листата се наедени само главните градови на меѓународно признати држави.
Град, Локално име, Држава, Слика
Апија, Apia
Велингтон, Wellington, Te Whanga-nui-a-Tara
Дили, Dili
Нема (неофицијално е Јарен), Yaren
Канбера, Canberra
Маџуро, Majuro
Мелекеок, Melekeok
Нукуалофа, Nukuʻalofa
Паликир, Palikir
Порт Морзби, Port Moresby
Порт Вила, Port Vila
Јужна Тарава, Teinainano
Сува, Suva
Фунафути, Funafuti
Хонијара, Honiara
Џакарта, Jakarta
1 Поврзано
* Список на главни градови во светот
Апартхејд

Апартхејд (|Apartheid = „поделеност“) бил правен систем на расна сегрегација применет од страна на владеачката Национална партија во Јужна Африка помеѓу 1948 и 1994 година.
Расната сегрегација во Јужна Африка почна во колонијалните времиња во 1652, но апартхејд како официјална политика била воведена по општите избори од 1948 година. Новиот закон, категоризирал жители според нивните расни групи („црнци“, „белци“, „други обоени“ и „Индијци“). Станбени области исто така биле сегрегирани преку принудени отстранувања. Од 1958 година, црнците биле лишени од државјанство. Владата сегрегирала образование, медицинска нега и други јавни услуги. Владата всушност им обезбедувала услуги на црнците инфериорни во однос на оние на белците.
Апартхејдот предизвикал значителен внатрешен отпор и низа протести од страна на црнците. Како што се ширеле немирите и незадоволноста на црнците, државните органи реагирале со зголемување на репресијата и насилството, што вклучувале забрана на опозициски групи и апсење на организатори и предводници кои биле против апартхејдскиот систем.
Реформите на апартхејдот во 1980-тите не успеале да ја задушат опозицијата, по што во 1990 година претседателот Фредерик де Клерк започнал преговори да стави крај на апартхејдот, кулминирајќи во мулти-расни демократски избори во 1994 година, на кои победил Африканскиот национален конгрес под водство на Нелсон Мандела. Трагите од апартхејдот сè уште ги обликуваат јужноафриканската политика и општество.
1 Меѓународно право
Во 1973 година Генералното собрание на ОН ја усвоило Меѓународна конвенција за сузбивање и казнување на злостроството на апартхејдот, која стапила на сила во 1976 година. Во 2002 година, со Римскиот статут на Меѓународниот кривичен суд злосторството на апартхејд е утврдено како злосторство против човештвото.
2 Индиции за постоење на апартхејд во други контексти
Политиката на Израел кон Палестинците е идентификувана како апартхејд од повеќе организации што ги бранат правата на Палестинците, како и од две израелски организации за човекови права (Јеш Дин и Б'Тселем), и од Хуман Рајтс Воч и Амнести Интернационал.
3 Поврзано
* Расизам
* Расна сегрегација
Список на главни градови во Јужна Америка

Ова е список на главни градови во Јужна Америка. Во него се наедени само главните градови на меѓународно признати држави.
Град, Локално име, Држава, Слика
Асунсион, Nuestra Señora Santa María de la Asunción
Богота, Bogotá
Бразилија, Brasília
Буенос Аирес, Buenos Aires
Каракас, Santiago de León de Caracas
Кито, San Francisco de Quito
Лима, Lima
Монтевидео, Montevideo
Парамарибо, Paramaribo
Сантјаго, Santiago de Chile
Сукре, Charcas , Sucre, Chuquisaca
Џорџтаун, Georgetown
1 Поврзано
* Список на главни градови во светот
Денче Дејаноски

Денче Дејаноски (1920-1944) — македонски борец и учесник во Февруарскиот поход. Тој во нерамномерна битка со бугарскиот окупатор загинува заедно со соборците Васил Василески, Слободан Пепоски, Борче Велјаноски и народниот херој Злате Малакоски. Во негова чест во Маврови Анови е именувано едно училиште.
Чамец

Чамец, каик, кајак, лотка или чун — пловно средство за пловење по вода, обично езеро или вода во заштитена крајбрежна област. Сепак, постојат китоловни чамци кои се спуштаат и управуваат од поголем брод и служат за пловење по морињата. Во морнарскиот лексикон, чамец е пловно средство доволно мало да биде носено од страна на брод. Чамците се применуваат за:
* Превоз
* Спорт, на пр. рибарење
* Извршување технички работи
1 Чамецот како тема во уметноста и во популарната култура
* „Бродари на врзан чамец“ (српски: ''Бродари на везаном чамцу'') - песна на српскиот поет Јован Јовановиќ-Змај.* „Глисер“ (англиски: ''Speedboat'') — песна на британската рок-група ''Lloyd Cole And The Commotions'' од 1984 година.* „Многу брзи чамци“ (англиски: ''Hi-Speed Boats'') - песна на американската рок-група Меркјури Рев (''Mercury Rev'') од 1993 година.
Нова Загора

Но̀ва Заго̀ра (|Нова Загора) — град во Источна Бугарија, административен центар на Општина Нова Загора во Сливенската Област. Има население од околу 16.486 жители (2024).
Градот се наоѓа во централниот дел на Горнотракиската Низина на 32 километри источно од Стара Загора и 37 километри западно од регионалниот центар Сливен. Градот е втор по големина во Сливенската Област.
Јужна Тарава

Јужна Тарава (на кирибатски и на англиски јазик: ''Teinainano Urban Council'') е службен главен град на Република Кирибати на атолот Тарава. На локалниот јазик името значи "долу на јарболот", алудирајќи на едриластиот облик на атолот.
Јужна Тарава се состои од сите мали островчиња помеѓу Баирики (на запад) па да Темаику / Бонрики на исток. Така тие формираат еден долг гребен острови.
1 Поврзано
* Тарава
* Гилбертови Острови
* Острови во Кирибати
* Кирибати
Равне (замок)

Равне — замок во градот Равне на Корушка во Словенија. Изграден во текот на 16 век. Во средината на 17 век замокот преминал во рацете на семејство Сихтен, од 1700 година на семејство Гачник, од 1809 на грофовијата Турн и за последен пат била реновиран во 1863 година.
Сува

Сува е главен и најголем град на Фиџи. Тој се наоѓа на југоисточниот брег на островот Вити Леву, во Централната област на покраината Рева каде е и административен центар. Во 1877 година, било решено да се назначи градот како главен град на Фиџи како колонија . Според пописот од 2007 година градот Сува имал население од 85.691. Вклучувајќи ги и предградијата, населението на Голема Сува има 172.399.
Список на замоци во Словенија

* Ајманов замок
* Баумкирхерова кула
* Бетнава
* Бизељско
* Бледски замок
* Богеншперк
* Бокалце
* Борл
* Браник
* Брдо кај Крањ
* Брежице
* Велење
* Випава
* Водокула
* Горња Радгона
* Градац
* Грацарова кула
* Жовнек
* Иг
* Јабле
* Јакобски Дол
* Калец
* Каценштајн
* Кизелштајн
* Козјак
* Копривник
* Косов велепоседнички дом
* Костел
* Кравјек
* Крумперк
* Кршко
* Липнички замок
* Лихтенберк
* Лож
* Ложе
* Љубљански замок
* Мајшперк
* Манастир Олимје
* Мариборски замок
* Медиски замок
* Метлика
* Миренски Град
* Мокрице
* Ортнечки замок
* Пишеце
* Подсмрека
* Полхов Градец
* Предјамски замок
* Птуј
* Равне
* Рака
* Рачји Двор
* Руардов велепоседнички дом
* Севница
* Словенска Бистрица
* Снежник
* Стрмол (дворец)
* Стрмол (замок)
* Тиволи
* Турјак
* Турн
* Цељски замок
Предјамски замок

Предјамски замок — замок во селото Предјама, Општина Постојна, Словенија. Замокот бил изграден во 12 век. Најпознат сопственик и владетел на регионот бил Еразмо Јамски кој долго време го држал градот под опсада. Ерзамо најпосле бил убиен. Замокот денеска е музеј во кој се наоѓаат елементи од средновековието.
Список на главни градови во Северна и Средна Америка

Ова е список на главни градови во Северна и Средна Америка. Во листата се наедени само главните градови на меѓународно признати држави.
Град, Локално име, Држава, Слика
Бастер, Basseterre
Белмопан, Belmopan
Бриџтаун, Bridgetown
Вашингтон, Washington, DC
Гватемала, La Nueva Guatemala de la Asunción
Кастри, Castries
Кингстон, Kingston
Кингстаун, Kingstown
Манагва, Managua
Мексико, Ciudad de México
Насау, Nassau
Отава, Ottawa, Ville d'Ottawa
Панама, Ciudad de Panamá
Порт о Пренс, Port-au-Prince
Порт оф Спејн, Port of Spain
Розо, Roseau
Сан Хосе, San José
Сан Салвадор, San Salvador
Санто Доминго, Santo Domingo de Guzmán
Сент Џорџс, St. George's
Сент Џонс, St. John's
Тегусигалпа, Tegucigalpa
Хавана, La Habana
1 Поврзано
* Список на главни градови во светот
Хомологија (биологија)

Хомологиите — анатомски или генски одлики на различни организми кои имаат сличен изглед или функција бидејќи се наследени од заеднички предок кој исто така ги поседувал. На пример, предните екстремитети на волкот, крилата на птицата и човечката рака ги имаат истите функционални типови на коски, исто како што ги имал и заедничкиот влекачки предок на овие три групи животни. Значи, овие коски се хомологни структури. Колку повеќе хомологии поседуваат два организми, толку е поверојатно дека тие имаат блиско генетско сродство.
Меѓутоа, neможе да постојат и нехомологни структурни сличности помеѓу видовите. При вакви случаи, заедничкиот предок не ги имал истите анатомски структури како своите наследници. Сличностите кои се јавуваат кај наследниците се резултат од независен развиток во новите сепаративни еволутивни линии. Такви збунувачки сличности се нарекуваат хомоплазии. Хомопластичните структури може да се должат на паралелизам, конвергенција, аналогија или од спонтаност.
Миренски Град

Миренскиот Град се наоѓа во Мирен кај Нова Горица во Словенија.
1 Миренска тврдина
Потеклото и изградбата на миренската тврдина не е познато. Се смета дека е подигната од страна на витезите Тоси врз темели на римска тврдина, која го носела името ''Монте Градо''. Во времето на Селанската буна во 1515 година во Словенија, тврдината била опожарена и срушена. Некои остатоци од нејзините ѕидови остануваат видливи во близина на денешната црква и манастир.
2 Црква
Во текот на вековите, овде постоеле повеќе објекти, како црквата Пресвета Богородица која била изградена во 1488 година, а во 1753 истата била обновена за да во 1914 година повторно биде значително оштетена. Во 1958 година, неговата внатрешност била украсена со фрески од Тоне Клаљ.
3 Галерија
Аналогија (биологија)

Аналогиите се анатомски или генски одлики кои ја имаат истата форма или функција кај различни видови кои немаат заеднички предок. На пример, крилата на птицата и пеперутката се аналогни структури бидејќи тие се слични по форма и функција. И двата многу различни видови го решиле проблемот на полетувањето од земјата на приближно ист начин. Но, нивните крила се доста различни по својата внатрешност. Птиците имаат внатрешна мрежа од коски, додека пеперуткините крила немаат коски и ја одржуваат својата форма главно поради флуидниот притисок. Аналогиите може да се резултат или на хомологии или на хомоплазии, но заедничкиот предок (доколку постои) е непознат.
Паралелна еволуција

Паралелизам или паралелна еволуција е сличен еволутивен развиток кај различни видови кој се јавува по дивергенција од некој заеднички предок кој не ги поседувал одликите на своите потомци, но имал првична анатомска одлика која водела до нив. На пример, некои јужноамерикански и африкански мајмуни еволуирале во организми со релативно големи тела, независно еден од друг. Нивниот заеднички предок бил доста помал мајмун, но многу потсетувал на нив.
1 Примери
Еден од најзабележителните примери на паралелна еволуција се среќава кај двете главни гранки на цицачи — плаценталните цицачи и торбарите — кои по одвојувањето на копнените маси каква што била Гондвана пред околу 100 милиони години имаат независен еволуциски развиток. Плаценталните цицачи и торбарите во Јужна Америка споделувале ист екосистем (пред да се случи Големата американска размена на видови), во Австралија преовладувале торбарите, додека во Стариот Свет доминирале плаценталните цицачи. Меѓутоа, во сите овие живеалишта цицачите биле мали и живееле на ограничени простори во екосистемот, сè до масовното истребување на диносаурусите пред 65 милиони години. Тогаш, цицачите на сите три копнени маси заземале многу поголем број на форми и улоги. Додека некои форми биле единствени за секој посебен простор, се јавиле и животни кои биле слични со тие од останатите континенти. Некои примери за ова се литоптерните и коњите, чии нозе тешко можат да се разликуваат; европската сабјозабеста мачка (Machairodontinae) и јужноамериканскиот сабјозабест торбар (Thylacosmilus); тасманискиот волк и европскиот волк; како и торбестите кртови и плаценталните кртови, шеќерните летачи и, веројатно, глувците.
2 Паралелна наспроти конвергентна еволуција
Паралелните и конвергентните еволуциони стремежи можат прецизно да се дефинираат и јасно да се разграничат. Кога двата потомци се слични во однос на некој белег или својство, еволуцијата се нарекува паралелна доколку ''нивните предци биле исто така слични'', а конвергентна доколку ''не биле слични''.
Кога не се познати анцестралните (предочни) форми или, пак, не се јасно определени белезите кои се разгледуваат, тогаш разликата меѓу паралелната и конвергентната еволуција станува посубјективна. На пример, сличноста меѓу плаценталните и торбарските цицачи се објаснува на различни начини. Ричард Докинс во неговата книга „''Слепиот часовничар''“ смета дека сличноста е резултат на конвергентна еволуција поради тоа што овие две групи цицачи, на секој континент на кој се наоѓале, имале долга еволутивна историја пред истребувањето на диносаурусите која им овозможила стекнување на значителни разлики. Стивен Џеј Гулд оваа сличност ја опишува како паралелна еволуција, која почнала од заедничкиот предок на сите торбари и плацентални цицачи.
Манастир Олимје

Манастирот Олимје се наоѓа во Олимје, Општина Подчетртек во Словенија.. Оваа палата денеска е христијански манастир. Објектот бил изграден некаде во 1000 година од страна на семејство фон Пелештајн. Во околу 1550 година, дворецот бил обновен во стил на ренесансата, додавајќи му дефанзивен канал поради почестите напади од страна на Османлиите.
Изградбата во 1658 година била купена од страна на барон Иван Закмарди од Загреб, кој објектот го претворил во манастир, а во 1663 го подарил на црковниот ред Павлини. Помеѓу 1665 и 1675 година, тие ја завршиле барокната црква, чиј олтар на Успение на Пресвета Богородица се смета за еден од најдобрите барокни олтари во Словенија. Во 1740 година, Иван Рангер го насликал параклисот.
Манастирот содржи фреска која е посветена на Парацелзус. Манастирот бил купен од страна на грофовите на семејство Атемс во 1805, но поради високите даноци, новите сопственици сепак не можеле да си дозволат одржување на целокупната структура на објектот.
По Втората светска војна, објектот бил национализиран. Во 1974 година, од земјторес објектот бил разрушен и набргу потоа бил темелно реновиран. На 15 август 1999 година, по 217 години објектот повторно бил претворен во манастир. Денеска, објектот е еедна од најголемите туристички атракции во Словенија.
1 Галерија
Љубљански замок

Љубљански замок — замок со тврдина во престолнината на Словенија, Љубљана. Според археолошките истражувања, областа околу денешниот замок постојано е населена уште од 1200 п.н.е., кога за првпат биле изградени некакви тврдини или објекти од тој тип и на овие простори.
Денешната тврдина била изградена во 1144 година, и за првпат се споменува како седиште на Војводство Корушка. Во текот на 15 век, замокот бил проширен со големи ѕидини како и кулите кои се наоѓаат на влезот на тврдината, каде се наоѓал и подвижен мост. Во тоа време исто така била изградена и капела. Во 16 век и 17 век, постепено биле изградени и останатите делови од комплексот. Но во времето кога замокот и самиот град започнал да ја губи својата значајност, истиот започнал полека да се руши.
Во текот на 19 век замокот служел како затвор и како воена тврдина, со кое добила уште помала популарност помеѓу населението. Во 1905 година, замокот бил купен од страна на Општина Љубљана. Подготовките за реновирање на замокот започнале во 1960 година и целиот процес траел повеќе од 35 години. Во почетокот на 1990 година, објектот бил предназначен за културни манифестации. Во 2006 година била изградена жичара.
1 Галерија
Скифомедузи

Скифомедузите (''Scyphozoa'') сочинуваат класа на жаркари во која припаѓаат големи и желатинозни морски без‘рбетници (медузи) кои пливаат со контракција на нивното чадоресто тело и го фаќаат малиот плен со жарни пипала. Името на оваа класа доаѓа од карактеристичниот изглед на полипот на овие животни, кој има изглед на пехар (од грчки ''skyphos'' - пехар, ''zoon'' - животно).
Класата ''Scyphozoa'' вклучува четири реда, 20 фамилии, 66 родови и околу 200 видови. Четирите редови се: ''Stauromedusae'', приседнати медузи; ''Coronatae'', крунестите или браздести медузи; ''Semaeostomeae'' и ''Rhizostomeae'', коренести медузи. Кај четирите редови на медузи постојат и полипоиден и медузоиден стадиум. Тие се изразени во разлиечен степен. Така, кај редот ''Stauromedusae'' има само бентосен (полипоиден) стадиум, кој се смета за медуза. Кај останатите редови се сретнуваат и двата стадиуми, а медузоидниот е најдолготраен и најзабележлив. Одредени истражувачи не ги сметаат приседнатите медузи за дел од оваа класа.
Список на главни градови во Европа

Ова е список на главни градови во Европа. Во листата се наедени само главните градови на меѓународно признати држави.
Град, Локално име, Држава, Слика
Амстердам, Amsterdam
Андора ла Веља, Andorra la Vella
Анкара, Ankara
Атина, Αθήνα
Баку, Bakı
Белград, Београд
Берлин, Berlin
Берн, Bern
Братислава, Bratislava
Брисел, Bruxelles , Brussel
Букурешт, Bucureşti
Будимпешта, Budapest
Вадуц, Vaduz
Валета, Il-Belt Valletta
Ватикан, Città del Vaticano
Виена, Wien
Вилнус, Vilnius
Варшава, Warszawa
Даблин, Baile Átha Cliath
Ереван, Երևան
Загреб, Zagreb
Кишинев, Chişinău
Копенхаген, København
Киев, Київ
Лисабон, Lisboa
Лондон, London
Луксембург, Lëtzebuerg
Љубљана, Ljubljana
Мадрид, Madrid
Минск, Менск
Монако, Monaco
Москва, Москва
Никозија, Lefkoşa
Осло, Oslo
Париз, Paris
Подгорица, Podgorica
Прага, Praha
Рејкјавик, Reykjavík
Рига, Rīga
Рим, Roma
Сан Марино, San Marino
Сараево, Sarajevo
Скопје, Скопје
Софија, София
Стокхолм, Stockholm
Талин, Talinn
Тбилиси, თბილისი
Тирана, Tiranë
Хелсинки, Helsinki
1 Поврзано
* Список на главни градови во светот
Маџуро

Маџуро со население од 25.400 луѓе (од 2004), е главен и најголем град на Република Маршалски Острови. Изграден на атол од 64 острови. Маџуро има пристаниште, трговска област, хотели и меѓународен аеродром. Улига е главна деловна област, но и банкарството и туризмот се многу значајни. Улига е дом на Академијата на Маршалските Острови. Владата се наоѓа во Делап и се наоѓа на источната точка на Маџуро.
Јарен

Јарен, порано Маква или Моква, е округ во Науру и бидејќи Науру нема официјален главен град, Јарен се смета како неофицијален главен град на државата.
1 Географија
Јарен се наоѓа на југот од островот, на (-0.55, 166.91667). Округот зазема околу 1.5 км<sup>2</sup> и има население од 803 жители. На север се наоѓа округот Буада, на исток е округот Мененг и на запад е округот Бое.
Крумперк

Крумперк — замок во Горјуша, недалеку од Домжале, Словенија. За првпат се споменува, а се верува и дека тогаш бил изграден во текот на 13 век. Во текот на својата историја замокот бил во сопственост на повеќе семејства како грофовите на семејството Рабенсбергс, Крутберг, Рушбак итн.
По Втората светска војна, замокот бил национализирани претворен во болница за ранетите воени офицери. Во 1953 година, бил даден на Општина Домжале. Денес, замокот е предмет на денационализација постапка, и е во прилично лоша состојба.
Мелекеок

Мелекеок е една од шеснаесетте држави на Палау. Градот се наоѓа на источниот дел од Палау на островот Бабелдаоб. На 7 октомври 2006 во рамките на сојузната држава Мелекеок се изградил Нгерулмуд, што де факто е главен град на Палау и со тоа го заменил Корор како главен град.
Костел (замок)

Костелс — замок кој се наоѓа во селото Костел, Словенија. За првпат тврдината споменува во 1336 година како ''Castrum Grafenwarth'', а сегашното име за првпат се споменува во 1449. Замокот е опкружен од два метри висок ѕид со пет одбранбени кули кои биле изградени по налог на Фридрих II.
По 1456 година, замокот бил преземан од страна на Хабсбуршката монархија. Во текот на 15 век и 16 век замокот претставувал важна стратеѓка фортификација која служела против нападите на Османлиското Царство. Замокот на неколкупати бил на удар на Османлиите. Во него биле населени пребегнатите Ускоци од териториите кои претходно биле заземени од Османлиите.
Порт Морсби

Порт Морсби или Пот Мосби на ток писин е главен и најголем град на Папуа Нова Гвинеја (ПНГ). Градот е сместен на брегот на Папуанскиот Залив, на југоисточниот брег на островот Нова Гвинеја, во состав на регионот Папуа.
Областа на која бил изграден градот бил населен од страна на народот Моту-коитабу. Градот бил за првпат забележан од страна на Европејците во 1873 година од страна на Капетанот Џон Морсби, според кој го добил името и градот.
Список на главни градови во Азија

Ова е список на главни градови во Азија. Во листата се наедени само главните градови на меѓународно признати држави.
Град, Локално име, Држава, Слика
Абу Даби, أبو ظبي
Аман, عمان
Анкара, Ankara
Ашхабат, Aşgabat
Нур-Султан, Нұр-Сұлтан
Багдад, بغداد
Баку, Bakı
Бандар Сери Бегеван, بندر سري بڬاوان
Бангкок, กรุงเทพมหานคร
Пекинг, 北京
Бејрут, بيروت
Бишкек, Бишкек
Виентијан, ວຽງຈັນ
Дамаск, دمشق
Дака, ঢাকা
Дили, Dili
Доха, الدوحة‎
Душанбе, Душанбе
Ереван, Երևան
Ерусалим, יְרוּשָׁלַיִם‎
Исламабад, اسلام آباد
Кабул, کابل
Катманду, काठमांडौ
Куала Лумпур, Kuala Lumpur
Кувајт Сити, مدينة الكويت
Мале, މާލެ
Манама, المنامة
Манила, Lungsod ng Maynila
Москва, Москва
Мускат, مسقط
Најпјидав, နေပြည်တော်
Никозија, Lefkoşa
Њу Делхи, नई दिल्ली
Пном Пен, ភ្នំពេញ
Пјонгјанг, 평양
Ријад, الرياض‎
Сана, صنعاء
Сеул, 서울
Сингапур, 新加坡
Коломбо, කොළඹ
Ташкент, Toshkent, Тошкент
Тбилиси, თბილისი
Техеран, تهران
Тимпу, ཐིམ་ཕུག།
Токио, 東京
Улан Батор, Улаанбаатар
Ханој, Hà Nội
Џакарта, Jakarta
1 Поврзано
* Список на главни градови во светот
Андора ла Веља

Андора ла Веља (|Andorra la Vella) — главен град на кнежевството Андора и се наоѓа високо на Пиринеите меѓу Франција и Шпанија. Истото име го носи и жупата каде се наоѓа градот. Населението брои 22.884 жители Главна стопанска гранка е туризмот. Во местото се произведуваат мебел и ракија.
Хонијара

Хонијара со население од 54.600 (2003 попис) е главен град на Соломоните и на областа Гвадалканал. Името „Хонијара“ всушност е изменет назив. Изворното име е „Нагонијара“, што значи „пред ветрот“.
Јован Поповски

Јован Попоски — македонски новинар, публицист, писател и сценарист.
1 Животопис
Поповски е роден на 26 септември 1916 година во Вевчани. Завршил средно образование. Работел како новинар-уредник на "Политика" за Македонија. Член е на ДПМ од 1972 година.
2 Објавени книги
* Една младост (романизирана биографија, 1969)
* На татковски начин (роман, 1970)
* Дримколски записи (записи, 1971)
* Дневникот на Страшо Пинџур (1972)
* Дечомани (роман, 1977)
* Август (раскази, 1979)
* Ангели со скршени крилја (раскази за деца, 1983)
* Рапорт на војникот (записи, 1985)
* Вевчанци (записи, 1986)
* Вердан (роман, 1986)
* Зловреме (роман, 1989)
* Поганици (раскази, 1989)
* Човек од првиот чин на историјата (романизирана биографија, 1993)
* Логорска романса (роман, 1994)
* Везвесе (роман, 1996)
* Желник-на далгите на животот (автобиографија, 1996)
* Сами (роман, 1996)
Функција на припадност

Функцијата на припадност на едно неопределено („фази)“ множество претставува генерализација на функцијата-индикатор кај класичните множества. Во неопределената („фази“) логика, таа претставува степен на вистинитост како дополнение на вреднување. Честопати степенот на вистинитост се меша со веројатноста, но ова се концептуално различни нешта, бидејќи неопределената вистинитост прикажува припадност на грубо (непрецизно) дифинирани множества, а не изгледите (шансите) за случување на некој настан или состојба. Функциите на припадност ги осмислил Љутфи Аскер Заде во неговиот прв труд на тема неопределени множества (1965).
1 Дефиниција
За секое множество <math>X</math>, функцијата на припадност на <math>X</math> е секоја функција на <math>X</math> за реалниот интервал [0,1].
Функциите на припадност на <math>X</math> претставуваат неопределени подмножества на <math>X</math>. Функцијата на припадност која претставува неопределено множество <math>\tilde A</math> обично се означува со <math>\mu_A.</math> За еден елемент <math>x</math> на <math>X</math>, вредноста <math>\mu_A(x)</math> се нарекува „степен на припадност“ на <math>x</math> во неопределеното множество <math>\tilde A.</math> Степенот на припадност <math>\mu_{A}(x)</math> квантификува во која мера елементот <math>x</math> припаѓа на неопределеното множество <math>\tilde A.</math> Вредноста 0 значи дека <math>x</math> не му припаѓа на тоа неопределеното множество; вредноста 1 значи дека <math>x</math> сосема (наполно) му припаѓа на тоа фази множество. Вредностите помеѓу 0 и 1 ги карактеризираат неопределените припадници, кои само делумно му припаѓаат на множеството.
Функција на припадност на неопределено множество
Понекогаш, се користи поопшта дефиниција, каде функциите на припадност добиваат вредности во произволна утврдена алгебра или структура <math>L</math>; обично се бара <math>L</math> да биде барем делумно подредено множество или решетка. Вообичаените функции на припадност со вредности [0, 1] тогаш се нарекуваат [0, 1]-вредносни функции на припадност.
2 Потенцијал
Една примена на функциите на припадност е како потенцијал во теоријата на одлуката.
Во теоријата на одлуката, потенцијалот се дефинира како функција, <math>\nu</math> од S, збир подмножества на некое множество, во <math>[0,1]</math>, така што <math>\nu</math> е множествено монотоно и се нормалира (т.е. <math>\nu(\empty) = 0, \nu(\Omega)=1).</math> Ова е јасна генерализација на простор на веројатноста, каде веројатносната аксиома за избројливост е ослабена. Еден потенцијал се користи како субјективна мерка за веројатноста на некој настан, и „очекувана вредност“ на резултатот, доколку може да се најде извесен потенцијал земајќи Шокеов интеграл на потенцијалот.
3 Поврзано
* Дефазификација
* Неопределена логика
* Неопределено множество
* Приближно множество
4 Библиографија
* Zadeh L.A., 1965, "Fuzzy sets". ''Information and Control'' 8: 338–353.
* Goguen J.A, 1967, "''L''-fuzzy sets". ''Journal of Mathematical Analysis and Applications'' 18: 145–174
Велингтон

Велингтон (англ. ''Wellington'') е главен град на Нов Зеланд, во југозападниот дел на Северниот Остров помеѓу Куковиот Проток и планискиот венец Римутака. Градското подрачје на Велингтон е главен центар на населението на јужниот дел од Северниот Остров на Нов Зеланд и е трета најнаселена урбана зона со 389.700 жители. Регионот Велингтон има 483.200 жители.
Копривник (замок)

Копривник (|Grad Koprivnik, sl, |Burg Rabensberg) — некогашен замок кој се наоѓа во Света Тројица близу Моравче, Словенија. Најверојатно бил изграден во 12 век, со цел да се заштити трговскиот пат Моравче по долината на Посавје. Шрв сопственик бил Ушалкус фон Рабенсберг. Меѓу светските војни околните реони биле купени од страна на сенаторот д-р Валентин Рожич.
Делта на Окаванго

Делтата Окаванго (или Мочуриштето Окаванго) е најголемата внатреконтинентална делта која се наоѓа во Боцвана.
Делтата порано била дел од езерото Макгадикгади, старо езеро кое пресушило во раниот холоцен, освен во сезоната на врнежи. Денес реката Окаванго не се влева во морето. Наместо тоа, таа се излева на песоците од пустината Калахари, образувајќи го мочуриштето, при што наводнува околу 15,000 км<sup>2</sup> од пустината. Секоја година надоаѓаат околу 11 кубни метри вода од анголските возвишенија преку реката Окаванго. Мал дел од водата достига уште на југ до езерото Нгами.
Јабле

Јабле или Јабље (|Grad Jablje/Jablje), — замок кој се наоѓа кај Лока кај Менгеш, Словенија. Замокот за првпат се споменува во 1268 година, додека сегашната градба била изградена од страна на грофовите Ламберг во околу 1530 година. Замокот потоа бил во рацете на семејството грофови Москони, а од 1780 до крајот на Втората светска војна бил во сопственост на Лихтенберг. Замокот бил национализиран по војната и темелно ограбен во текот на следните години. Во текот на комунистичкиот режим во Југославија, служел како интернат за студентите како и лабораторија за изведување на експерименти на студентите од факултетот од Љубљана.
Замокот бил темелно реновиран во периодот помеѓу 1999 и 2006 година.
Калец

Калец е замок кој се наоѓа во Бач, Словенија. Замокот се наоѓа на надморска висина од 618 метри. Објектот бил изграден во 17 век од стран на грофовите на семејството Штеинберг. До првата светска војна, сопствениците на замокот постојано се менувале, а по војната таа била напуштена.
Во 1941 година била домаќин на состанокот на антифашистичката милитантна група ТИГР (Трст-Истра-Горица-Риека).
Анабар (округ)

Анабар е округ во Науру. Овој округ е дел од изборната единица Анабар.
1 Местоположба и одлики
Округот се наоѓа во североисточниот дел од Науру и зазема површина од 1.5 км<sup>2</sup>.
1.1 Население
Округот има население од 565 жители.
2 Значајни личности
* Лудвиг Скоти, претседател на Науру во 2003.
Анетан (округ)

Анетан е округ во Науру и се наоѓа во изборната единица Анетан.
1 Местоположба и одлики
Округот се наоѓа на север од островот и зазема површина од 1.0 км<sup>2</sup> со население од 795 жители. Во овој округ се наоѓа метеролошката станица. Овој округ е еден од најмалите на островот, но важи за еден од најпријателските.
Анибар (округ)

Анибар е округ во Науру, дел од изборната единица Анабар. Со население од 373 жители, тој е најслабо населението округ во Науру.
1 Географија
Округот се наоѓа на исток во Науру и зазема површина од 3.1 км<sup>2</sup> и има население од 250 жители. Овој округ е најголем округ во Науру, но најслабо населен.
Баити (округ)

Баити е округ во Науру и дел од изборната единица Убениде.
1 Местоположба и одлики
Округот се наоѓа на северозападниот дел од островот. Овој округ е дел од изборната единица Убениде.
1.1 Површина
Округот зазема вкупна површина од 1.2 км<sup>2</sup>.
1.2 Население
Вкупниот број на население во округот изнесува 523 жители.
Аиво (округ)

Аиво е округ во Науру. Овој округ е дел од изборната единица Аиво.
1 Местоположба и одлики
Аиво се наоѓа на запад од островот. Округот зазема површина од 1.1 км<sup>2</sup> и има население од 1,258 жители. Понекогаш е именуван како неофицијален главен град на Науру иако Науру нема главн град и често Јарен се смета за неофицијален главен град.
Во Аиво се наоѓа:
* Аиво булевар
* Ново пристаниште за брод
* Кинескиот дел од островот
* ОД-Н-Аиво хотел - приватен.
* Локалниот владин совет
2 Позначајни личности
* Рене Харис, ја вршел службата претседател на Науру.